**TEHNISKAIS UN FINANŠU PIEDĀVĀJUMS**

**Izglītības un zinātnes ministrijas ēkas (Rīgā, Vaļņu ielā 2) Vaļņu ielas un Smilšu ielas fasāžu arhitektoniskajai un tehniskajai apsekošanai un apsekošanas atzinuma izstrādei**

1. IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr.  |  |
| Banka, Kods, Konts:  |  |

2. PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

**Tehniskā specifikācija**

**(darba uzdevums)**

1. **Iepirkuma priekšmets un tā raksturojums:**
	1. Izpildītājam jāveic Izglītības un zinātnes ministrijas ēkas Rīgā, Vaļņu ielā 2 (turpmāk – ēka) Vaļņu un Smilšu ielas fasāžu arhitektoniskā un tehniskā apsekošana (turpmāk - apsekošana) un apsekošanas atzinuma izstrāde (viss kopā turpmāk – pasūtījums).
	2. Ēka ir Valsts nozīmes pilsētbūvniecības pieminekļa Rīgas pilsētas vēsturiskais centrs (valsts aizsardzības Nr.7442) un UNESCO Pasaules kultūras mantojuma objekta „Rīgas vēsturiskais centrs” (Nr.852) sastāvdaļa.
	3. Ēka ir celta 1911.gadā pēc arhitekta E.Frīzendorfa projekta.
	4. Ēkai ir 6 stāvi un izbūvēts mansardstāvs.
	5. Pasūtījuma apjomā ietilps fasāde apjoms no 1.stāva līdz 5.stāvam un mansarda frontoni (turpmāk – fasāžu projekcija).
	6. Kopējais fasāžu plaknes projekcijas laukums ir 1700 m2 (tai skaitā: fasādes daļa kura ir vērsta uz Smilšu ielas pusi ir 600 m2, fasādes daļa kura ir vērsta uz Vaļņu ielas pusi ir 1100 m2).
	7. Kopējā fasāžu projekcijas laukumā ietilpst: ēkas cokols, ēkas sienas no trotuāra līmeņa līdz jumtas seguma apakšējai malai, jumta frontoni, erkeri, balkonu konstrukcijas, logu ailes un palodžu balstvietu konstrukcijas, kā arī jumta dzega un vara figurālie bareljefi.
	8. Aptuvenais fasādes augstums no trotuāra līmeņa līdz jumta dzegai ir 19 m, no trotuāra līmeņa līdz frontonu augšējai malai 27 m.
	9. Fasādes apdare ir veidota no dabīgā akmens plāksnēm (pirmā stāva līmenī ieejas durvju zonās) un no krāsota kaļķa cementa javas dekoratīvi strukturēta apmetuma ar dekoratīvi arhitektoniskiem elementiem (apmetuma dekoratīvā struktūra dažādās fasādes vietās ir atšķirīga).
2. **Pasūtījuma izpildes vispārīgie noteikumi:**
	1. Tehniskā un arhitektoniskā apsekošana tiek veikta ar mērķi: iegūt informāciju par fasāžu tehnisko stāvokli, konstatēt iztrūkstošo fasādes apdares elementu apjomu un veidu, noskaidrot fasāžu apdares sākotnējā izpildījuma veidu un fasāžu apdares krāsu toņus. Apsekošanas atzinumam jābūt izstrādātam tādā detalizācijas līmenī, lai uz tā pamata varētu izstrādāt fasāžu atjaunošanas būvprojektu.
	2. Izpildītājs pasūtījuma izpildi veic atbilstoši tehniskās specifikācijas prasībām, 2015.g. 30.jūnija Ministru kabineta noteikumiem Nr.337, noteikumi par Latvijas būvnormatīvu LBN 405–15 “Būvju tehniskā apsekošana” un Rīgas domes 2006.gada 7.februāra saistošiem noteikumiem Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi”.
	3. Izpildītājam pasūtījuma izpilde jāveic tādā detalizācijas līmenī, lai pamatojoties uz tā rezultātiem varētu izstrādāt fasāžu atjaunošanas būvprojektu.
	4. Izpildītājam 3 (tīrs) darba dienu laikā pēc līguma abpusējas parakstīšanas dienas, pirms pasūtījuma izpildes uzsākšanas jāiesniedz pasūtītāja pārstāvim izpildītāja un izpildītāja piesaistīto būvspeciālistu profesionālās darbības civiltiesiskā atbildības apdrošināšanas polises kopijas, atbilstoši 2014.gada 19.augusta Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, un jāuztur tās spēkā visu līguma darbības laiku.
	5. Ja izpildītājs neizpilda tehniskās specifikācijas 2.4. apakšpunktā noteikto līgums nestājās spēkā.
	6. Izpildītājam līguma darbības laikā ir pienākums uzturēt spēkā tehniskās specifikācijas 4.6. apakšpunktā noteikto reģistrāciju BIS sistēmā, 4.7.apakšpunktā noteikto sertifikātu un 2.4. apakšpunktā noteiktās polises.
3. **Pasūtījuma izpildes tehniskie noteikumi:**
	1. Izpildītājam pasūtījuma izpilde līguma noslēgšanas gadījumā jāuzsāk ne vēlāka kā 5 (piecu) darba dienu laikā pēc līguma abpusējas parakstīšanas dienas.
	2. Izpildītājs izpilda un nodot pasūtījumu pasūtītājam ne vēlāk 90 dienu laikā no līguma abpusējas parakstīšanas dienas.
	3. Izpildītājam piekļuve telpām, kurās būs nepieciešams veikt ar pasūtījuma izpildi saistītas darbības tiks nodrošināta darbdienās no plkst.8:30 līdz 17:00.
	4. Līguma summa par līguma noteikumiem atbilstoša pasūtījuma izpildi tiks izmaksāta pēc izpildītāja un pasūtītāja abpusēji parakstīta pasūtījuma izpildes pieņemšanas – nodošanas akta.
	5. Izpildītājs tehniskās un arhitektoniskās apsekošanas rezultātus apkopo atzinumā un iesniedz pasūtītājam trīs eksemplāros papīra dokumentu formātā (ar krāsainu izdruku) un vienu eksemplāru elektroniskā dokumentu formātā.
	6. Izpildītājam tehniskās apsekošanas daļā ir jāveic:
		1. fasādes un fasādes būtiskāko elementu uzmērīšana (lai uz tās pamata, veicot būvprojekta izstrādi būtu iespējams definēt veicamo darbu apjomu (tai skaitā darbu apjomiem, kuru izpildei ir atšķirīgs tehnoloģiskais izpildījums, piemēram, logu ailes, karznīze, dekoratīvi figurālie elementi, apmetuma struktūra, u.t.t.);
		2. jāizstrādā sienu notinumi (katrai fasādes daļai atsevišķi – Smilšu un Vaļņu ielas daļās) norādot relatīvā augstuma atzīmes katram stāvam (par nulles augstuma atzīmi pieņemot trotuāra seguma līmeni blakus ēkas ieejai);
		3. fasādes bojājumu (apmetuma atslāņošanās vai iztrūkums, šuvju izdilums starp akmens plāksnēm, dekoratīvo elementu bojājumi vai iztrūkums, u.t.t.) apzināšana un apjoma noteikšana (informācija ir jāapkopo tekstuālā un tabulu veidā, kā arī to ir nepieciešams vizualizēt sienu notinumos).
		4. ja izpildītājs tehniskās apsekošanas darbu izpildes laikā ēkai konstatē ar ēkas fasādi saistītu būvelementu defektus, izpildītājs veic šo defektu foto fiksāciju, uzskaitījumu un norāda to apjomu un atrašanās vietu (atrašanās vieta ir jāvizualizē sienu notinumos).

* 1. Izpildītājam arhitektoniskās apsekošanas daļā ir jāveic:
		1. fasāžu dekoratīvo elementu apzināšana, uzskaitījums, uzmērījums un fotofiksācija (lai uz tās pamata, veicot būvprojekta izstrādi būtu iespējams definēt veicamo darbu apjomu);
		2. jāizstrādā sienu notinumi (katrai fasādes daļai atsevišķi – Smilšu un Vaļņu ielas daļās) norādot dekoratīvo elementu atrašanās vietas un apmetuma zonas, kurās apmetuma dekoratīvā struktūra dažādās fasādes vietās ir atšķirīga;
		3. jāizstrādā fasāžu dekoratīvo elementu uzskaitījums tabulas veidā ar aprakstošo daļu un fotofiksāciju, norādot apjomus, atarašanās vietu un grafisko vizualizāciju sienu notinumos;
		4. jāizstrādā fasādēs iztrūkstošo dekoratīvo elementu uzskaitījums, sienu notinumos norādot iztrūkstošo elementu atrašanās vietu;
		5. jāizstrādā fasādēs iztrūkstošo dekoratīvo elementu vizualizācija (precīzi definējot katrai iztrūkstošajai vietai ēkas fasādē no jauna izgatavojamo dekoratīvo elementu parametrus;
		6. jānoskaidro fasādes un fasādes elementu daļu vēsturiski oriģinālie krāsu toņi un jānorāda to lokācija sienu notinumos;
		7. jāizstrādā apraksts par ēkas būvvēsturi izmantojot arhīvos pieejamos materiālus.
	2. Nepieciešamības gadījumā izpildītājam jāveic arī šādas ar fasādes elementu fiziskajām īpašībām saistītas darbības: konstrukciju šurfēšana, zondēšana, darbības nestspējas pārbaudei izmantojot kontroles mērinstrumentus un nesagraujošās metodes.
	3. Izpildītājam nepieciešamības gadījumā jāveic arī 3.8. punktā minētās darbības ārpus fasādes apjoma robežām, ja tas ir nepieciešams esošā pasūtījuma pilnīgai izpildei.
	4. Izpildītājam jāveic atsegumu, šurfu un zondēšanas vietu sakopšana, kā arī jāveic iepriekšminēto vietu aizdare un ar pasūtījuma izpildi radīto būvgružu izvešana.
1. **Pretendentam izvirzītās prasības:**
	1. Pretendents normatīvajos aktos noteiktajos gadījumos un kārtībā ir reģistrēts komercreģistrā vai līdzvērtīgā komercreģistrā ārvalstīs.
	2. Pretendenta ir jābūt pieredzei vismaz trīs līdzvērtīgu pasūtījumu izpildē:
		1. tehniskās apsekošanas veikšana pēdējo divu gadu laikā, kuros kopumā ir veiktas vismaz trīs ēku, ar katras ēkas kopējo apjomu ne mazāku par 1000 m2 (no kurām vismaz viena pasūtījuma izpilde ir veikta 3. grupas ēkai - atbilstoši Vispārīgo būvnoteikumu klasifikācijā noteiktajam), vai vismaz trīs ēku fasāžu tehniskās apsekošanas ar katras ēkas fasādes projekcijas laukumu ne mazāku par 300 m2;
		2. arhitektoniskās apsekošanas, vai arhitektoniskās izpētes, vai arhitektoniskās inventarizācijas veikšanā pēdējo divu gadu laikā vismaz trīs ēku fasādēm ar katras ēkas kopējo fasādes projekcijas laukumu ne mazāku par 150 m2 (no kurām vismaz viena pasūtījuma izpilde ir veikta ēkai, kura ir būvēta līdz 1930.gadam).
	3. Pretendents tehniskās specifikācijas 4.2.apakšpunktā norādīto pieredzes atbilstības apliecinājumu iesniedz atbilstoši tehniskās specifikācijas 7.punktā noteiktajam veidlapas paraugam.
	4. Pretendents tehniskās specifikācijas 4.2.1 un 4.2.2. apakšpunktā norādītās pieredzes apliecinājumu izpildei drīkst atsaukties uz vienu pasūtījumu, ja tā izpilde ietver tehniskās specifikācijas 4.2.1 un 4.2.2. apakšpunktā norādītās prasības.
	5. Pretendents lai izpildītu tehniskās specifikācijas 4.2.1 apakšpunktā noteiktās prasības drīkst balstīties uz trešās personas spējām ar nosacījumu, ka šīs pasūtījuma izpildes daļai tiks piesaistīts apakšuzņēmējs uz kura spējām Pretendents balstās tehniskās specifikācijas 4.2.1. apakšpunktā noteikto prasību izpildei.
	6. Pretendentam ir jābūt reģistrētam Būvniecības informācijas sistēmas reģistrā, kas apliecina, ka darbības jomas, kurās izpildītājs veic darbību ir arhitekta prakse un tas nodarbina attiecīgas jomas sertificētu speciālistu, ko apliecina sertificētas institūcijas, kura pamatojoties uz Ministru kabineta 2018.gada 20.marta noteikumiem Nr.169 „Būvspeciālistu kompetences novērtēšanas un patstāvīgās uzraudzības noteikumi”, ir deleģētas veikt būvspeciālistu kompetences novērtēšanu un patstāvīgās prakses uzraudzību izsniegts sertifikāts arhitekta praksē.
	7. Pretendentam ir jābūt vismaz vienam no 4.7.1. vai 4.7.2. apakšpunktā norādītajiem sertifikātiem:
		1. sertifikātam kas apliecina ka izpildītājs ir sertificēts sniegt arhitekta prakses pakalpojums, ko apliecina sertificētas institūcijas, kura pamatojoties uz Ministru kabineta 2018.gada 20.marta noteikumiem Nr.169 „Būvspeciālistu kompetences novērtēšanas un patstāvīgās prakses uzraudzības noteikumi”, ir deleģētas veikt būvspeciālistu kompetences novērtēšanu un patstāvīgās prakses uzraudzību izsniegts sertifikāts.
		2. sertifikātam kas apliecina ka izpildītājs ir sertificēts sniegt ēku konstrukciju projektēšanas pakalpojumus, ko apliecina sertificētas institūcijas, kura pamatojoties uz Ministru kabineta 2018.gada 20.marta noteikumiem Nr.169 „Būvspeciālistu kompetences novērtēšanas un patstāvīgās prakses uzraudzības noteikumi”, ir deleģētas veikt būvspeciālistu kompetences novērtēšanu un patstāvīgās prakses uzraudzību izsniegts sertifikāts.
	8. Pretendentam līguma izpildē jānodrošina šādi būvspeciālisti:
		1. arhitekts, kuram uz līguma slēgšanas brīdi būs spēkā esošs arhitekta prakses sertifikāts un kuram ir pieredze arhitektoniskās apsekošanas, vai arhitektoniskās izpētes, vai arhitektoniskās inventarizācijas veikšanā pēdējo divu gadu laikā vismaz vienai ēkas fasādei ar ēkas kopējo fasādes projekcijas laukumu ne mazāku par 150 m2.
		2. ēku konstrukciju projektētājs, kuram uz līguma slēgšanas brīdi būs spēkā esošs sertifikāts ēku konstrukciju projektēšanā un kuram ir pieredze pēdējo divu gadu laikā vismaz vienas ēkas fasāžu tehniskās apsekošanas veikšanā ar ēkas kopējo apjomu ne mazāku par 1000 m2, vai ēkas fasādes projekcijas laukumu ne mazāku par 300 m2.
2. **Piedāvājuma iesniegšanas noteikumi:**
	1. Pretendentam pirms piedāvājuma iesniegšanas ir jāveic visa pasūtījuma apjoma apsekošana.
	2. Pretendents iesniedzot piedāvājumu norāda izmaksas *euro* (bez PVN) par pasūtījuma izpildi atbilstoši tehniskās specifikācijas prasībām.
3. **Piedāvājumu vērtēšana un piedāvājumu izvēles kritēriji:**
	1. Pasūtītājs izvērtē pretendentu atbilstību tehniskās specifikācijas prasībām.
	2. Pasūtītājs izvēlas piedāvājumu ar zemāko cenas piedāvājumu, kas atbilst tehniskās specifikācijas prasībām.
	3. Piedāvājumu salīdzināšanā tiks izmantotas pretendentu finanšu piedāvājumā norādīto piedāvājumu summas bez PVN.
	4. Līguma slēgšanas tiesības tiks piešķirtas pretendentam, kurš atbilst visām tehniskās specifikācijas prasībām un ir iesniedzis tehniskās specifikācijas prasībām atbilstošu piedāvājumu ar viszemāko cenu.
4. **Pretendenta pieredzes apliecinājuma veidlapas forma līdzvērtīgu pasūtījumu izpildē.**

|  |
| --- |
| **Pretendenta pieredze tehniskās apsekošanas pakalpojumu sniegšanā** |
|  | Objekta nosaukums un adrese | Ēkas vai fasādes apjoms (m2), kuram veikta tehniskā apsekošana | Pakalpojuma sniegšanas laiks (norāda laika periodu no kura līdz kuram ir veikta pakalpojuma sniegšana) | Pasūtītāja pārstāvja kontaktpersonas vārds, uzvārds un tālruņa Nr. |
| 1. |  |  |  |  |
| 2. |  |  |  |  |
| 3. |  |  |  |  |

1. **Pretendenta piesaistīto speciālistu pieredzes apliecinājuma veidlapas forma līdzvērtīgu pasūtījumu izpildē.**

|  |
| --- |
| **Pretendenta pieredze arhitektoniskās apsekošanas, vai arhitektoniskās izpētes, vai arhitektoniskās inventarizācijas veikšanā** |
|  | Objekta nosaukums un adrese | Ēkas vai fasādes apjoms (m2), kuram veikta arhitektoniskā apsekošana, vai arhitektoniskā izpēte, vai arhitektoniskā inventarizācija  | Pakalpojuma sniegšanas laiks (norāda laika periodu no kura līdz kuram ir veikta pakalpojuma sniegšana) | Pasūtītāja pārstāvja kontaktpersonas vārds, uzvārds un tālruņa Nr. |
| 1. |  |  |  |  |
| 2. |  |  |  |  |
| 3. |  |  |  |  |

**FINANŠU PIEDĀVĀJUMS**

| **Pakalpojuma nosaukums** | **Pakalpojuma kopējā cena****EUR bez PVN** |
| --- | --- |
|  |  |
| **Izglītības un zinātnes ministrijas ēkas (Rīgā, Vaļņu ielā 2) Vaļņu ielas un Smilšu ielas fasāžu tehniskā un arhitektoniskā apsekošana un apsekošanas atzinuma izstrāde** |  |

Finanšu piedāvājumā cenā ir iekļautas visas ar Tehniskajā specifikācijā noteikto pakalpojumu izpildi tieši un netieši saistītās izmaksas un nodokļi.